lflage/wiki-talks huggingface dataset:
Spjall:Karl 3. Bretakonungur

message: Viljum við nota orðalagið Bretakonungur? Síður um síðustu konunga Bretlands nota orðalagið Bretlandskonungur. TKSnaevarr (spjall) 8. september 2022 kl. 19:36 (UTC)
replies: text: Orðið Bretadrottning var notað um Elísabetu 2. þannig að mér finnst það eðlilegt. Held að það sé meiri hefð fyrir því að segja „Bretadrottning/-konungur“ frekar en „Bretlandsdrottning/-konungur“ á íslensku, sbr. tölur á Tímarit.is: Bretadrottning (1.679 niðurstöður), Bretlandsdrottning (136 niðurstöður ). Maxí (spjall) 8. september 2022 kl. 19:41 (UTC)
thread_title:  Bretakonungur eða Bretlandskonungur 

message: Hver eru rökin fyrir því að skrifa Karl 3. en ekki Karl III? GrimbaldR (spjall) 9. september 2022 kl. 23:36 (UTC)
replies: text: Sjá umræðu hér. --Akigka (spjall) 10. september 2022 kl. 10:10 (UTC)
replies: text: :Ég er ósammála þeirri staðhæfingu að rómverskar raðtölur með punkt á eftir sé ljótt. Það er að minnsta kosti fallegra heldur en arabískar raðtölur í nöfnum konunga og drottninga.

text: :Persónulega finnst mér að það ætti að hætta þeim smáborgaralega sið að íslenska erlend nöfn, og nota arabískar raðtölur í staðinn fyrir rómverskar. GrimbaldR (spjall) 10. september 2022 kl. 17:38 (UTC)
replies: text: ::
Finnst frekar að Játvarður o.s.frv. sé frekar snobb en smáborgaraháttur. Vísindavefur:
Hinn smáborgaralegi leggur áherslu á að hverfa í fjöldann eða þóknast fjöldanum en hinn snobbaði reynir að hefja sig yfir fjöldann með því að sýnast „fínni” en aðrir.
--Berserkur (spjall) 10. september 2022 kl. 18:14 (UTC)
Að íslenska viss heiti konunga og drottninga er enginn séríslenskur siður. Akigka (spjall) 10. september 2022 kl. 18:27 (UTC)

text: : Það að heimfæra nöfn kónga og drottninga upp á önnur tungumál er frekar rótgróinn siður bæði á Íslandi og í fjölmörgum öðrum löndum. Ég væri mótfallinn því að ætla að byrja að tala um Charles og Elizabeth, enda hafa þau verið kölluð íslenskum nöfnum í marga áratugi og Wikipedia er ekki rétti vettvangurinn til að reyna að breyta málfarsvenju. Hins vegar er ég hálfpartinn sammála GrimbaldR með tölurnar. Áður en ég byrjaði að skrifa á íslensku Wikipediu hafði ég nánast hvergi séð nöfn konunga og drottninga skrifuð með arabískum frekar en rómverskum tölustöfum. Mér þætti alveg ástæða til að taka þá umræðu upp að nýju, enda er liðinn rúmur áratugur frá umræðunni sem Akigka vísaði til. TKSnaevarr (spjall) 10. september 2022 kl. 19:04 (UTC)

text: :Já, það má alveg taka þá umræðu aftur. Eins og ég sagði þá vandist ég því í sagnfræðináminu að nota rómverskar tölur sem raðtöluígildi í þessu samhengi, sem er langalgengasta leiðin í Evrópu, en eins og glöggur notandi benti á stendur í opinberum ritreglum íslenskrar málnefndarvað ávallt skuli setja punkt við raðtölur. Þá erum við ekki lengur að notast við sömu algengu hefð heldur eitthvað annað, sem er jafnsjaldgæft og að nota arabískar tölur. Af tvennu illu þótti mér þá (og þykir raunar enn) skárra að nota bara tölurnar sem allir leikskólagengnir Íslendingar kunna og skrifa þetta eins og Fjölnismenn og Jón Sigurðsson.  Akigka (spjall) 10. september 2022 kl. 19:22 (UTC)
thread_title:  3 eða III
Spjall:Benjamín Netanjahú

message: Í íslenskum fjölmiðlum virðist nafn forsætisráðherrans yfirleitt vera stafað Netanjahú (sbr. allar þrjár íslensku fréttaheimildirnar sem eru gefnar á síðunni, sem allar eru frá mismunandi fréttamiðlum). Ætti að færa síðuna á þá stöfun? Ég hef gjarnan talað fyrir því að nöfn úr tungumálum sem ekki notast við latneska stafrófið ætti að skrifa upp á íslensku á þann máta sem næst kemst íslenskum framburðarreglum. Ég viðurkenni þó að þetta er á gráu svæði þar sem enska er mikið töluð í Ísrael, og á því tungumáli er nafn hans alltaf skrifað Netanyahu. TKSnaevarr (spjall) 22. mars 2019 kl. 21:15 (UTC)
replies: text: Ég vil taka þessa tillögu upp aftur. Mér finnst sem Netanjahú-stöfunin sé nokkuð algengari í íslenskum fjölmiðlum. TKSnaevarr (spjall) 13. október 2023 kl. 21:46 (UTC)
replies: text: : Já, alveg eins, hef svosem enga sterka skoðun á þessu.--Berserkur (spjall) 30. október 2023 kl. 21:44 (UTC)
replies: text: :: Hef ekki heldur sterka skoðun á þessu. Sé að franskan og þýskan umrita nafnið, en flest önnur mál nota enska ritháttinn. Kannski ættu báðir rithættirnir að vera fremst. --Akigka (spjall) 30. október 2023 kl. 23:41 (UTC)

text: ::Netanjahú fylgir því hvernig nafnið er borið fram á hebresku, en eins og með hina hef ekki sterka skoðun á þessu. Snævar (spjall) 30. október 2023 kl. 23:48 (UTC)
thread_title:  Netanjahú
Spjall:Julian Assange

message: * "Hann getur haldið einbeitingu án mikils matar eða svefns."
* ".. hann þekktur undir heitinu mendax og hefur orðspor um að geta skurkað sig inn á flóknustu öryggiskerfi heims."
* "Það eru engar sannanir fyrir öðru en þarna væri á ferðinni þorsti fyrir þekkingu og nautnin við að geta vafrað um mismunandi tölvur". 
Hver skrifar þvílíkan texta, eða hafa hlustendur heyrt áður sögnina að skurka?? Thvj 9. desember 2010 kl. 14:31 (UTC)
replies: text: :Margt þarna er vafasamt mál og annað hálfbjánamál. En ég get ekki að því gert að vera hrifinn af sögnina að skurka í merkingunni to hack. Skurka þýðir upphaflega 1. hafa hátt, skarka; vinna af kappi. 2. fara heldur harkalega, snarlega. - En ég hef ekki heyrt þetta áður í merkingunni að hakka, en það er stutt yfir í skúrkinn hjá þeim sem skurkar sig inn í tölvukerfi hjá öðrum. Ég sé samt á netinu, að til eru dæmi um þessa notkun, sbr.: Starkaður skurkaði sig í gegnum þennan varnarmúr, það stóðust fáir honum snúning í kviklegri tögun og rökstjaki þegar skurk var annars vegar. Þetta er samt úr einhverju nýyrðasafni Mjölnis, hvað sem það nú er og líklega ekki mjög víða notað. En vel hljómar þetta í mínum eyrum, en það er auðvitað ekkert að marka það. Spurningin er hvort þetta sé viðurkennt mál. --194.144.9.87 9. desember 2010 kl. 14:50 (UTC)

text: Allar fullyrðingarnar sem Thj nefnir hér að ofan er að finna í heimild 1 og 2. Ég legg til að þú lesir þær heimildir. Orðið skurka er svo að finna á orðabanka íslenskar málstöðvar, hér.--Snaevar 9. desember 2010 kl. 14:57 (UTC)
replies: text: :Reyndi að láta breytingunum fylgja útskýring. Hún átti að vera: ruglingslega skrifað og þyrfti að færa inn í textann marga mikilvæga pósta. En hjá mér var það: ruglingslega skrifað og þyrfti að færa inn í þennan á texta marga mikilvæga pósta. Það er svona að ætla að skjóta á aðra og gera ekki betur sjálfur en þetta!!--194.144.9.87 9. desember 2010 kl. 15:25 (UTC)
thread_title: Málfar
Spjall:Jafnaðarmannaflokkurinn (Svíþjóð)

message: Á þessi grein ekki að heita Jafnaðarmannaflokkurinn (Svíþjóð)? Maxí 8. desember 2010 kl. 14:54 (UTC)
replies: text: Það er spurning - en mér finnst eins og að hér á landi hafi alltaf verið talað um flokk sænskra jafnaðarmanna sem "sósíaldemókrataflokkinn". Orðið sósíaldemókrati á fullan þegnrétt í íslensku, ólíkt t.d. orðum eins og "liberal", "moderat" eða "konservatif". Reyndar sýnir leit í Tímarit.is að orðið jafnaðarmenn sé notað töluvert oftar en sósíaldemókratar, jafnvel þegar Svíþjóð á í hlut. Persónulega finnst mér sósíaldemókrati allt í lagi, en ef menn vilja breyta þess styð ég það líka. MagnúsSveinnHelgason 8. desember 2010 kl. 23:37 (UTC)
replies: text: :Mér finnst að við eigum sem alfræðirit að nota íslenskara orðið, en ég hef ekki íslensku að móðurmáli svo væri gott að sjá hvað öðrum finnst. Maxí 9. desember 2010 kl. 00:01 (UTC)
replies: text: ::Ég hef ekkert á móti því - eru einhverjir fleiri sem vilja hafa skoðun á þessu máli, eða almennt á nöfnum sænsku stjórnmálaflokkanna áður en ég held áfram með það verkefni? MagnúsSveinnHelgason 9. desember 2010 kl. 07:56 (UTC)
replies: text: :::Hefðin held ég að sé Jafnaðarmannaflokkurinn í Svíþjóð og Verkamannaflokkurinn í Noregi.

text: :::Ég held að sósíaldemókrataflokkurinn hafi kannski verið notaður fyrr á tímum en jafnaðarmannaflokkurinn sé nútímalegra orðalag. Hvorugt er kannski réttara en hitt en ef ég ætti að velja myndi ég velja jafnaðarmannaflokkurinn í Svíþjóð. --Jabbi 9. desember 2010 kl. 10:35 (UTC)

text: ::Þá geng ég í að samræma þetta yfir allar Svíþjóðarfærslurnar sem eru komnar og nota jafnaðarmannaflokkurinn héðanaf. MagnúsSveinnHelgason 9. desember 2010 kl. 10:50 (UTC)
replies: text: :::Færum þessa síðu þá í Jafnaðarmannaflokkurinn (Svíþjóð). Maxí 9. desember 2010 kl. 23:24 (UTC)
replies: text: ::::Búið. Maxí 9. desember 2010 kl. 23:27 (UTC)
thread_title: Heiti greinar
Spjall:Þróunarfræðileg skygging

message: Ég er að spá hvort að orðin Þróunarfræðileg skygging getur komið í stað enska heitisins Phylogenetic shadowing. Veit ekki alveg hvort það tíðkist í erfðafræðilegum skilningi.--Snaevar 13. desember 2010 kl. 23:43 (UTC)
replies: text: Það verður a.m.k. að finna íslenskt greinarheiti. Thvj 14. desember 2010 kl. 20:14 (UTC)
replies: text: :Skygging?--194.144.0.162 15. desember 2010 kl. 00:05 (UTC)
replies: text: :: Skyggning er gefið sem þýðing á shadowing í orðabankanum. --Akigka 15. desember 2010 kl. 00:41 (UTC)
replies: text: :::En stendur ekki skygging í flettuheitinu? Eða er ég að verða blindur?--194.144.0.162 15. desember 2010 kl. 00:44 (UTC)
replies: text: :::: Flettuheitið er innsláttarvilla, Skyggning á það að vera.--Snaevar 15. desember 2010 kl. 03:02 (UTC)
thread_title:  titill
Wikipediaspjall:Grein mánaðarins/06, 2011

message: Þann 17. júní 2011 verða 200 ár liðin síðan að Jón Sigurðsson, forseti fæddist. Árið 2007 var skipuð nefnd skv. þingsályktunartillögu sem átti að skila tillögum að því hvernig haldið yrði uppá það. Safn Jóns Sigurðssonar við Hrafnseyri mun opna nýja sýningu á afmælisdeginum. Í frétt frá því í ágúst segir „Sýningahald verður áberandi sem og útgáfa á bókum, frímerkjum og minjagripum. Þá verður og mikið húllumhæ á 200 ára afmælisdaginn sjálfan, bæði í Vesturheimi en þó aðallega á fæðingarstaðnum sjálfum, Hrafnseyri.“ 
Væri ekki sniðugt að reyna að gera greinina að gæðagrein og hafa sem grein mánaðarins þá? --Jabbi 21. desember 2010 kl. 23:27 (UTC)
Bendi á að forsætisráðuneytið hefur látið gefa út afmælistíðindi (pdf), kynningarbækling um ýmislegt sem til stendur í tilefni af aldarafmælinu. Þá er komin á laggirnar JonSigurdsson.is. --Jabbi 6. janúar 2011 kl. 21:51 (UTC)
replies: text: Það væri sniðugt. Sýning um Jón verður líka opnuð í Þjóðarbókhlöðu í apríl auk þess sem allt efni sem tengist Jóni verður myndað og birt á handrit.is, timarit.is og baekur.is (slatti er nú þegar kominn inn). Það mætti nota þetta efni til að bæta greinina hér enn meira. Hvað segið þið um að gera þessa grein að samvinnuverkefni maímánaðar? aprílmánaðar? --Akigka 6. janúar 2011 kl. 21:57 (UTC)
replies: text: : Bæði apríl og maí? --Jabbi 7. janúar 2011 kl. 01:06 (UTC)
thread_title:  [[Jón Sigurðsson (forseti)|Jón Sigurðsson]] 

message: Ef ekki verður búið að gera greinina um Jón Sigurðsson að gæðagrein fyrir 1. júní þá legg ég til að Hokusai verði grein mánaðarins.--Jóhann Heiðar Árnason 4. apríl 2011 kl. 19:11 (UTC)
replies: text: Fín varagrein. --Cessator 4. apríl 2011 kl. 22:45 (UTC)
thread_title:  [[Hokusai]]
Spjall:Íslendingar af Bandarískum ættum

message: Sælinú, það vantar eitt "d" í titilinn svo það væri kannski góð hugmynd að færa greinina.Jóhannesbjarki 23. desember 2010 kl. 20:17 (UTC)

message: Er eitthvað dæmi um sambærilegar greinar á öðrum wp? IW-tengillinn vísar á grein um Vestur-Íslendinga. Auk þess er innihald hennar í meira lagi vafasamt. --Akigka 24. desember 2010 kl. 00:18 (UTC)
replies: text: Það sem er fjallað um í þessari grein er ekki eins og það sem er í ensku útgáfunni... þar er heldur fjallað um Bandaríkjamenn sem eiga rætur að rekja til Íslands. Ég held að það sé enginn grein á ensku Wikipediunni sem fjallar um Ástandið. Maxí 24. desember 2010 kl. 00:54 (UTC)
replies: text: : Það mætti vissulega hugsa sér grein um ástandið (nei sko, hún er þarna :) ), en þessi grein fjallar bara ekki um það, heldur virðist vera einhvers konar listi yfir fræga Íslendinga sem eiga rætur að rekja til Bandaríkjanna. Eigum við þá að gera sams konar lista yfir Íslendinga eftir alls kyns upprunamerkingum? Auk þess er þessi fullyrðing um Suðurnes gjörsamlega úr lausu lofti gripin, eins og sést greinilega þegar listinn er skoðaður. --Akigka 24. desember 2010 kl. 01:17 (UTC)
replies: text: :: Mér finnst þessi grein ónauðsynleg út af því það er enn til grein um ástandið. Maxí 24. desember 2010 kl. 01:44 (UTC)
Er efni greinarinnar sannreynanlegt? Eru til áreiðanlegar heimildir um þetta? --Cessator 25. desember 2010 kl. 13:32 (UTC)

text: Um Wikipediu segir að hún sé ekki Ættfræðiskrá. Greinin fjalla einungis um ættartengsl fáeinna manna, sumra lítt þekkta, þ.a. ég tel mjög hæpið að hún, eða sambærilegar greinar eigi rétt á sér. Thvj 25. desember 2010 kl. 13:49 (UTC)

text: Mér sýnist það ekki nokkur spurning að þessu beri að eyða. Bæði er það ekki ljóst hvers vegna það sé markvert að nafngreina s.k. ástandsbörn, fyrir sumum gætu það verið viðkvæmar persónuupplýsingar. Svo er ég líka sammála Thvj að rökin að baki því að halda úti svona lista hlyti á endanum að taka til gervalls mannkyns. --Jabbi 25. desember 2010 kl. 15:08 (UTC)
thread_title: Meikar þessi grein sens?
Spjall:Fjárlög íslenska ríkisins 2011

message: Sæl, ég sé að þetta er ekki eina greinin um fjárlög íslenska ríkisins heldur eru aðrar greinar um önnur ár. Hvernig væri að sameina þessar greinar í greinina Listi yfir fjárlög íslenska ríkisins? Þannig gætum við komið upplýsingunum á framfæri án þess að þurfa trilljón "tómar" síður.
thread_title:  Listi yfir fjárlög... 

message: Ég er á þeirri skoðun að fjárlög ríkja séu markverð. Fjárlög ríkja eru mikilvæg ákvörðun um það hvernig eigi að ráðstafa fjármunum skattgreiðenda aftur til samfélagsins. Fjárlögin 2011 voru oft í fréttum þetta árið vegna niðurskurðar og stórir fréttnæmir atburðir erlendis á þessu ári eins og mótmæli í Grikklandi og Bretlandi má rekja beint til niðurskurðar í fjárlögum.
Það má alveg setja út á það hvernig þessar greinar eru settar fram. Ég hefði kannski átt að skrifa ítarlegan texta um fjárlögin eða merkja greinarnar sem stubba en skorturinn á texta er aðallega vegna þess að það er þægilegra að gera umfjöllunarefninu skil með töflum og skífuritum heldur en með venjulegum texta. Greinin um um fjárlög bandaríska alríkisins 2010 er t.d. að stórum hluta til tölfræðiupplýsingar.--Jóhann Heiðar Árnason 31. desember 2010 kl. 13:23 (UTC)
replies: text: Gott og vel. Það er rétt hjá þér að það væri æskilegt að setja aðeins meira kjöt á beinin. --Jabbi 2. janúar 2011 kl. 00:06 (UTC)
thread_title:  Eyðingartillaga
Spjall:Þinghúsið í Berlín

message: * Það virðist sem þessar tvær greinar fjalli um sömu bygginguna og þess vegna virðist, augljóslega, sterkur leikur að sameina þær :) Ég rakst á þetta hér þar sem einhver vitur maður stakk upp á þessu.
thread_title: Sameina [[Ríkisþinghúsið í Berlín]]
Spjall:Sunnudagsbókstafur

message: Það væri kannski sniðugt að bæta aðeins við greinina hver tilgangurinn með sunnudagsbókstöfunum er. Ég sé sjálfur ekki hvernig er hægt að nota sunnudagsbókstafina á nokkurn hátt. Greinin er heldur ekki flokkuð svo ekki er hægt að tengja greininga við neitt annað til að öðlast dýpri skilning á viðfangsefni greinarinnar. Þannig gæti ég ekki sagt til um hvort sunnudagsbókstafirnir tengist trúabrögðum, stærðfræði, stjörnuspeki, hjátrú, spámennsku o.s.frv.
thread_title: Og hvað með það?
Spjall:Titanic (kvikmynd frá 1997)

message: Jahérna.
Hversu langt er hægt að ganga í misþyrmingu tungumáls? Ég er búinn að lesa alla þessa grein og gera miklar endurbætur nema í síðasta kaflanum, sem heitir því gjörsamlega óskiljanlega nafni „Fyrir-framleiðsla“. Hvað í and******** þýðir það eiginlega? Og svo heldur bullið áfram. Nánast hver einasta málsgrein er aðfinnsluverð og á köflum er blaðrið óskiljanlegt. Hvort á maður að hlæja eða gráta?  --Mói 20. janúar 2011 kl. 18:18 (UTC)
replies: text: Ætli það sé ekki „pre-production“? --Cessator 21. janúar 2011 kl. 00:09 (UTC)
replies: text: :Jú vafalaust. En mér finnst engin ástæða til að vera sáttur við fyrir-framleiðslu sem þýðingu á því.  --Mói 21. janúar 2011 kl. 20:26 (UTC)

message: Should the title of this article be "Titanic (kvikmynd frá 1997)"? Because though most articles about movies are titled the way this one is, the article about Disney's Aladdin is titled Aladdín (kvikmynd frá 1992). Though in English and some other languages they added to it "Aladdin (1992 Disney film)" because there was another film released the same year. What I don't know is if Aladdin should change to "Aladdín (kvikmynd 1992)" or should this article and others be changed the way Aladdin was. Kkjj (spjall) 1. desember 2017 kl. 17:25 (UTC)
thread_title:  Title of the article
Spjall:Franskur leikur

message: :Sæl. Væri ekki eðlilegra að nefna síðuna "Frönsk vörn." Sjálfur er ég úr skákheiminum en sjaldan ef ekki aldrei hef ég heyrt minnst á franskan leik. Einnig mætti benda á það sem stendur á síðunni Skákbyrjun: "Byrjanir kallast varnir, þegar svartur leikur þeim." Jóhannesbjarki 21. janúar 2011 kl. 18:21 (UTC)
replies: text: :Blessaður. Franskur leikur, eða Frönsk byrjum er mun eldra heiti á byrjuninni, sem sjá má í gömlum blaðagreinum á timarit.is. Þó er án efa algengast nútildags að kalla byrjunina Franska vörn. - Hins vega má velta fyrir sér hvort heitið eigi betra við, því margir stórmeistarar og minni spámenn tefla "vörnin" á mjög sókndjarfan og árangursríkan hátt, eins þér er væntanlega kunnugt um. Thvj 21. janúar 2011 kl. 20:48 (UTC)
replies: text: ::Orðið "vörn" segir svo sem lítið um framtíðarplöns svarts. Er ekki talað um að sikileyjarvörn sé ein beittasta byrjunin? Hún er vissulega með hæsta "score-ið"Jóhannesbjarki 9. febrúar 2011 kl. 00:45 (UTC)
replies: text: ::: Jú Skileyjar"vörnin" er besta "sóknin" fyrir svart ;) - við nánari skoðun samþykki ég að breyta greinarheiti í Frönsk-vörn. Thvj 9. febrúar 2011 kl. 10:18 (UTC)
replies: text: ::::Ætti ekki að sleppa bandstrikinu? (Sbr. Hollensk vörn og Norræn vörn)Jóhannesbjarki 14. febrúar 2011 kl. 18:05 (UTC)
replies: text: ::::: Jú, auðvitað á ekki að vera bandstrik :$ Thvj 14. febrúar 2011 kl. 20:27 (UTC)
replies: text: ::::::  Jóhannesbjarki 16. febrúar 2011 kl. 20:46 (UTC)
thread_title: Frönsk vörn
Spjall:Valslöngva

message: "hernaðartæki" nefnist vopn :p  Thvj 28. janúar 2011 kl. 17:43 (UTC)
replies: text: :Ef þú skoðar útskýringar annarra tungumála þá er þessu lýst sem áhaldi. Sem að vísu hefur að mestu verið notað sem hernaðartól. En já vopn, vissulega. En við tölum líka um hernaðartól eða hernaðartæki á íslensku. --89.160.147.231 28. janúar 2011 kl. 17:54 (UTC)
Á þetta ekki að vera valslanga? --Akigka 28. janúar 2011 kl. 18:42 (UTC)
replies: text: ::Nei, valslöngva er yfirheitið skv. orðabók. Eigið þið ekki nein uppsláttarit, hvernig er það? Skv. orðabók eddu: Valslöngva: áhald til að varpa grjóti (t.d. yfir virkisvegg). Valslanga þýtt sem: valslöngva. --194.144.0.162 28. janúar 2011 kl. 22:24 (UTC)

text: : Þetta er spurning um orðnotkun, en ég er hlynntur því að nota auðskilin og algeng orð - með góðum vilja mætti kalla valsöngvu stórskotaliðsvopn, þó ég mæli ekki með því. Orðið hernaðartæki er víðtækara en vopn og gæti átt við allt frá múldýri eða jeppa til flugmóðurskips. Thvj 29. janúar 2011 kl. 01:51 (UTC)
replies: text: :: Ef orðabók Eddu vill hafa "Flatbrauð" sem "yfirheiti" fyrir flatköku þá leyfi ég mér nú að setja stórt spurningarmerki við það uppflettirit. Í þessu tilviki sýnist mér nú samt að valslöngva hafi vinninginn, þótt mér þyki það skrýtið. --Akigka 29. janúar 2011 kl. 16:08 (UTC)

message: Íslenska orðið slönguvél (eða slöngvivél) er til sem yfirheiti yfir kastvélar hverskonar. Valslöngva er svo ein tegund slöngvivéla. Slönguvél er útskýrt í Eddu: vél til að varpa e-u með, slöngvivél. --89.160.147.231 8. febrúar 2011 kl. 14:27 (UTC)
thread_title:  Slöngvivél
Sniðaspjall:Hnit

message: Virðist vera einhver böggur á staðsetningu þessa sniðs. Þegar það birtist í grein, eins og t.d. Benetice, þá sé ég ekki hnitin því þau lenda ofan í heitinu á greininni. Einhverjir aðrir sem upplifa þetta svona eða er ég sá eini? Ég er að nota Iceweasel frá Debian unstable. --ojs 4. febrúar 2011 kl. 11:43 (UTC)
replies: text: Nei, það er eki þú (iceweasel). Þarf að laga CSS staðsetningu hnitsins. --Jabbi 11. mars 2011 kl. 12:39 (UTC)
replies: text: :Hver er fær um að laga þessa CSS staðsetningu? Það þarf að drífa í þessu, þetta er allt of pínlegt.  --Mói 19. mars 2011 kl. 23:00 (UTC)
Þetta var nú manúal redding hjá Snaevari en það dugar víst til. Mig grunar að það þurfi að taka til í CSS (monobook og common) hérna. --Jabbi 20. mars 2011 kl. 00:10 (UTC)

message: Þegar hnitasniðinu var breytt núna síðast svo OSM korta möguleikinn birtist sjálfkrafa, datt út hjá mér að OSM kortið sýndi alla nærliggjandi aðra staði (með mynd) sem ættu sér wikipedíagreinar. Á sínum tíma var ég búinn að byðja um að þessi kortatenginn væri sett inn en fékk það einungis í gegn að hún var sett inn hjá mér einum og þeim sem sjálfir sóttu sér viðeigandi javaskrift. En eftir að þetta kom fyrir alla er þessi möguleiki dottinn út. Er ekki hægt að setja þetta aftur inn? Bragi H (spjall) 25. maí 2013 kl. 22:26 (UTC)
replies: text: Tek þetta til baka, er inni, virðist bara ekki hafa verið að virka alltaf hjá mér einhverra hluta vegna, sennilega eithvað tölvuvesen mín meginn. Bragi H (spjall) 25. maí 2013 kl. 22:36 (UTC)
thread_title:  Síðustu breytingar á hnitasniðinu
Wikipediaspjall:Tillögur að greinum

message: Sorry, could you add (:en:Nakhodka, :ru:Находка (город))
 - in language, thanks.

message: Ég vissi nú ekki af þessu. Vantar ýmislegt í landafræði t.d. Gæti fært af notendasíðu minni hingað en hef notað hana í slíkt. Berserkur (spjall) 24. desember 2018 kl. 16:48 (UTC)
thread_title:  Tillögur
Spjall:School of Oriental and African Studies

message: Hvernig á að þýða nafn þessa háskóla yfir á íslensku? Ég þýddi það sem „Austurlanda- og Afríkufræðisskóli“ en það hljómar ekki svo gott. Maxí 6. febrúar 2011 kl. 17:33 (UTC)
replies: text: Ég held að „Austurlanda- og Afríkufræðasskóli“ verði það að vera. Hvað annað? Kannski „Skóli í austurlenskum og afrískum fræðum“. En höfum alla vega orðið „fræði“ í fleirtölu, þ.e. „-fræðaskóli“. --Cessator 6. febrúar 2011 kl. 17:40 (UTC)
replies: text: :Mér finnst önnur uppástungan betri, hvað með þig? Maxí 6. febrúar 2011 kl. 17:50 (UTC)
replies: text: :: Hef ekki sterka skoðun á því. --Cessator 6. febrúar 2011 kl. 19:19 (UTC)
thread_title:  Íslenskt nafn
Spjall:Drottningarbragð

message: Lagði til að færa greinina og vonandi gerist það sem fyrst. Jóhannesbjarki 9. febrúar 2011 kl. 01:37 (UTC)
replies: text: Komið. --Cessator 9. febrúar 2011 kl. 09:38 (UTC)
thread_title: Stafsetningarvilla í titli
Spjall:Fylliliður

message: Greinin "Sagnfylling" er sem stendur stubbur og ekki tengd við wikipediagreinar á öðrum tungumálum.
Í greininni hér um fylliliði er ekki minnst á sagnfyllingar. Veit einhver hvort hugtökin tengist? 
Mig minnir að sagnfylling heiti "complement" á ensku en það er líka heitið fyrir fyllilið. Mér er spurn hvort sagnfylling heiti þá "verbal complement". Ég hef ekki fundið heimildir um nákvæmlega þetta á netinu og er ekki staddur þeim megin á hnettinum að ég eigi auðvelt með að nálgast íslenskar málfræðibækur.
Hrafnkell Gudmundsson 11. febrúar 2011 kl. 14:00 (UTC)
thread_title:  Hvernig tengjast hugtökin "fylliliður" og "sagnfylling"?